Publication: Magyar Közlöny
Issue: MK-2003-43 (Year: 2003, Number: 43)
Era: 1990-2004
Section: [1. számú melléklet a 28/2000. (IX. 21.) OM rendelethez]
Paragraph Index: 173

12. évfolyam Témakörök Tartalmak A mozgóképi szövegek rendszerezése Szerzõi film és tömegfilm. Rendszerezés az alkotói szándék és a nézõi elvárás szerint: szerzõi film, tömegfilm. A szerzõi film néhány stíluskorszaka. A szovjet avantgarde, a német expresszionizmus. Az olasz neorealizmus, európai új hullámok. Epizódok a magyar film történetébõl. A 60-as évek, a 70-es évek, a kortárs magyar film. A média társadalmi szerepe Hatás és olvasat, a közönség állampolgári, fogyasztói és társadalmi nemi szerepei). A médiatizált nyilvánosság jogi/etikai környezete. A média szabadságának határai (politikai, gazdasági és jogi kontroll, törvények, kvóták) morális határok; az ábrázolás normái: a személyiség védelme, az erõszak ábrázolása. Jellegzetes médiaszövegek, mûsortípusok A hírmûsorok. A hiteles médiaszemélyiség és a nézõ megszólítása. Az új médiumok. Szövegformálás, -választás és -befogadás a linearitás és a szövegek hierarchiájának eltûnésével. A továbbhaladás feltételei A tanuló legyen tisztában a mozgóképi közlésmód formanyelvi alapjaival. Az ábrázolás megismert eszközeit a mozgóképi szövegek értelmezése során tudja alkalmazni is. Tudjon különbséget tenni a mûvészfilm és a tömegkultúra jellemzõ alkotásai között a témaválasztás, a formanyelv és a feldolgozási mód szempontjából. Ismeri a filmtörténet nagy korszakainak egy-egy jellegzetes alkotását, és ismeri a magyar filmtörténet néhány meghatározó alkotóját, filmjét. Részt vesz ripotok, videó etûdök, iskolai eseményekrõl készült képes beszámolók készítésében. Tisztában van a média befolyásolási technikáival, tudatosítja és alakítja saját befogadási szokásait. „B” változat Célok és feladatok A technikai képek világába bevezetõ stúdiumok feladata, hogy segítséget nyújtsanak az önálló tájékozódáshoz a korosztály mûvelõdése, világképének formálódása szempontjából egyre meghatározóbb jelentõségû területen. A tematikát a tanterv a rendelkezésre álló idõkeretek célszerû felhasználása érdekében két nagy egységre bontja. A 11. évfolyamon belépõ mozgóképkultúra modul olyan kommunikációs, mûvelõdéstörténeti és esztétikai ismereteket tartalmaz, amelyek elõkészítik és megalapozzák az audiovizuális tömegkommunikációs rendszerek és az ezekkel kapcsolatos társadalmi jelenségek tanulmányozását a 12. évfolyamon. A tárgy továbbá megismertet a tömegkommunikációs rendszerek mûködésével, bemutatja az alkalmazási területek és technológiák sokféleségét, és bevezetést nyújt azokba a kultúraelméleti kérdésekbe, melyeket az audiovizuális távközlési rendszerek rohamos térhódítása, a társadalmi nyilvánosság átalakulására gyakorolt hatása vet fel. E tanulmányokat sajátos interdiszciplinaritás jellemzi, hiszen a tárgyalt tematika gyakran a lélektani, gazdasági, szociológiai és esztétikai szempontok együttes alkalmazását igényli. Fejlesztési követelmények A médiumok „virtuális valóságának” kibontakozásához vezetõ társadalmi, kulturális és mûszaki fejlõdés legfontosabb állomásainak áttekintése. Az audiovizuális kommunikáció nyelvének, kifejezési eszközeinek ismerete, különféle alkalmazási területeinek megkülönböztetése. Ismerkedés a filmmûvészet kortárs és klasszikus alkotásaival, hazai irányzataival, sajátos esztétikai problémáival, formakincsének és mûfajainak kialakulásával. A stílusjegyek, kompozíciós elvek, elbeszélõ stratégiák felismeréséhez szükséges elemzõkészség alapszintû elsajátítása. Aktív, nyitott befogadó magatartás ösztönzése, a sokoldalú audiovizuális mûveltség elsajátítása iránti igény felkeltése. A tájékozódás, mûvelõdés, véleményformálás, kapcsolattartás, a munka és a szórakozás terén nélkülözhetetlenné vált audiovizuális kommunikációs eszközök értõ használatának elsajátítása alapkövetelmény: a társadalmi beilleszkedés és érvényesülés elõfeltétele korunkban. Ez a kommunikációs eljárások ismeretén, a szövegek értelmezéséhez kellõ képességek fejlesztésén túl megkívánja azoknak a társadalmi és politikai összefüggéseknek a felismerését, amelyek meghatározzák a tömegkommunikáció intézményrendszerének mûködését. A tanulóknak fogalmat kell alkotniuk a közvélemény befolyásolásának stratégiáiról, a média hatásmechanizmusairól és szociálpszichológiájáról, azokról a jelenségekrõl, amelyek az audiovizuális médiumoknak kiváltságos társadalmi szerepet biztosítanak.

Source: https://magyarkozlony.hu/hivatalos-lapok/69faaa30923f18c966333a63b79ab2d66a83adbc/dokumentumok/05042b60c96755fdec94db0ecfff17417a66413f/letoltes